CELEX: 62006CA0227
Language: bg
Date: 2008-03-13 00:00:00
Title: Дело C-227/06: Решение на Съда (трети състав) от 13 март 2008 г. — Комисия на Европейските общности/Кралство Белгия (Неизпълнение на задължения от държава-членка — Членове 28 ЕО и 30 ЕО — Мерки с равностоен ефект — Строителни продукти — Директива 89/106/ЕИО — Липса на хармонизирани норми — Национална маркировка за съответствие — Презумпция за съответствие)

9.5.2008   
            
            
               BG
            
            
               Официален вестник на Европейския съюз
            
            
               C 116/4
            
         Решение на Съда (трети състав) от 13 март 2008 г. — Комисия на Европейските общности/Кралство Белгия
   (Дело C-227/06) (1)
   
   (Неизпълнение на задължения от държава-членка - Членове 28 ЕО и 30 ЕО - Мерки с равностоен ефект - Строителни продукти - Директива 89/106/ЕИО - Липса на хармонизирани норми - Национална маркировка за съответствие - Презумпция за съответствие)
   (2008/C 116/07)
   Език на производството: френски
   Страни
   
      Ищец: Комисия на Европейските общности (представители: B. Schima и B. Stromsky)
   
      Ответник: Кралство Белгия (представители: M. Wimmer, A. Hubert, L. Van den Broeck; както и F. De Montpellier и G. Block, avocats)
   Предмет
   Неизпълнение на задължения от държава-членка — Нарушение на членове 28 ЕО и 30 ЕО — Национална правна уредба, която de facto налага задължение на икономическите оператори, желаещи да предлагат на пазара в Белгия строителни продукти, законно произведени и/или предлагани на пазара в друга държава-членка, да получат белгийски маркировки за съответствие за предлагането на тези продукти на пазара в Белгия
   Диспозитив
   
               1)
            
            
               Като насърчава икономическите оператори, желаещи да предлагат на пазара в Белгия строителни продукти, законно произведени и/или предлагани на пазара в друга държава-членка, да получават белгийски маркировки за съответствие, Кралство Белгия не е изпълнило задълженията си по членове 28 ЕО и 30 ЕО.
            
         
               2)
            
            
               Осъжда Кралство Белгия да заплати съдебните разноски.
            
         
      (1)  ОВ C 165, 15.7.2006 г.